
JEGYZŐKÖNYV

Készült: Nagycenk Nagyközség Önkormányzatának Képviselő-testülete 2009. november 26. napján megtartott üléséről.

Jelen vannak:
Ivánkovics Ottó polgármester




Barasits László képviselő

Bugledich Attila képviselő




Csorba János képviselő




Fekete Árpád képviselő




Füzi Ernő képviselő




Horváth János képviselő

Horváth Rezső képviselő

Lex Ernő képviselő

Ragats Péter képviselő

Filátz Józsefné jegyző

Meghívottak:

Polgárőr Egyesület alapító tagjai




Szolyák Gábor körzeti megbízott

Ivánkovics Ottó: Tisztelt Falugyűlés, Tisztelt Képviselő-testület! Szeretettel köszöntök mindenkit a falugyűlésünkön. Engedjék meg, hogy egy kis ünnepséggel kezdjünk. A tegnapi remek könyvbemutató hangulatát folytatva, bizonyára mindannyian tudják, hogy 10 évvel ezelőtt alakult meg Nagycenken az önkéntes Polgárőr Egyesület. Ha jól tudom, a megyénkben az elsők között. Szeretettel köszöntöm a polgárőrök képviselőit, és külön Lukács Lajos urat, a Polgárőr Egyesület elnökét, Szolyák Gábor urat, aki a rendőrség oldaláról van jelen. Az lenne a kérésem, hogy elnök úr, ha néhány gondolatban értékelné az elmúlt 10 évet, mindannyiunk informálására szolgálna. 

Lukács Lajos: Jelen pillanatban a polgárőrség 14 fővel van jelen Nagycenken, és ahogy polgármester úr mondta, a megyében ötödikként alakultunk 1999. november 24-én. Tehát pont ezen a héten volt, 10 éve, hogy megtörtént 16 fővel, akkor. Ezzel a 14 fővel a megyében az egy főre eső szolgálatnál a legjobbak vagyunk.  Ez annyit jelent, hogy 2008-ban az egy főre jutó szolgálatunk 5,8 óra volt, ami az országos átlagnál jóval magasabb, mert az országos átlag 4 óra. Tehát 1 főre 8 óra jutott havonta, ami nem is sok, nem is kevés, de pont elég ahhoz, hogy a jelenlétünkkel visszaszorítsuk egy kicsit az ún. utazó bűnözést, és a helyi negatív elemek működését. Az önkormányzat, mint a fő szponzorunk, az önkormányzat segítsége nélkül nem is tudnánk létezni. Ezért is állandó köszönettel tartozunk az önkormányzat felé. Aránylag ki tudunk jönni a pénzből. Lehetnénk többen is, sajnos a 14 főt nem sikerült felemelni, de ezzel a 14 fővel el tudjuk látni a „védelmet”. Továbbra is köszönöm a támogatást az önkormányzat és a Képviselő-testület részéről. Köszönöm szépen.

Ivánkovics Ottó: Köszönjük szépen. Éves szinten 600 ezer Ft-al támogatjuk a Polgárőr Egyesületet, amit az idei évben egy rendkívüli 150 ezer Ft-os csomaggal tudtuk finanszírozni a közös célok elérése érdekében a munkáját a Polgárőr Egyesületnek. Engedjék meg, hogy Szolyák úrral és jegyző asszonnyal közösen egy emléklapot adjunk át azoknak, akik már az alapítás óta ott vannak, és teljes mellszélességgel segítik a polgárőrség munkáját. 

Az emléklapot átvették a polgárőrség alapító tagjai:

Lukács Lajos

Bán Ernő

Fekete Árpád

Horváth Iván

Molnár László

Steiner Tibor

Ivánkovics Ottó: Engedjék meg, hogy felolvassam az elmúlt egy hónap eseményeit:

Polgármesteri tájékoztató az elmúlt rendes testületi ülés óta eltelt időszakról, a közeljövő eseményeiről (2009. november 05. - november 26.)

2009. november 05-e óta az alábbi fontosabb események történtek:

November 07.: - Világörökségi Egyesület záróünnepsége a világörökségi Nap értékelésére

November 09.: - 5 millió forint felbontásra került a 10 millió Ft-os keretből

· Dr. kovács Gyula földmérővel megbeszélés a leendő telkek felosztásáról 

      (Filátzné Kati)

November 10.: - A Sportcsarnokban a pálya csúszóssága miatti baleset bejelentése



 - KIHOP pályázat kapcsán pályázati hiányosságok észlelése

November 11.: - Jegyző asszonytól intézkedés kérése a Gyár u. 15. sz. ház udvarán lévő 



    veszélyes fenyőfa megnyesetésére vonatkozóan – ügyintézés folyamatban

· Sportcsarnok ellenőrzése

· Gyár u. 11. sz. ingatlan udvarán a csatorna-és vízbekötés munkálatainak elkezdése (VIAT Kft., 3 lakás)

· Lampionos felvonulása az óvodásoknak a templomban.

November 12.: - Megbeszélés Vissi Andrással az „E” komponens pályázata kapcsán

· Kitáblázási ajánlatok bekérése

· Konkoord megbeszélés a hivatali számítógépek, hálózat karbantartási ajánlatáról

· Egészségmegőrző előadás a Községháza Dísztermében

· Illegális Szeméttelepen helyszíni bejárás – még nincs elszállítva az üvegtörmelék, a karbantartási kötelezettségét a Földhasználó nem teljesíti.

November 13.: - a Soproni utca 6. sz. előtt beszakadt a padka. Javítását még a mai napig nem 



    kezdte meg a Közútkezelő Nonprofit Zrt.



 - Varga Józseffel megbeszélés, a Gyár u. 11. csatornázási munkálatainak 



    befejezése.



 - Kistérségi megbeszélés (Petőháza)

November 16.: - Polgármesteri hivatalba új szkenner vásárlása (a régi tönkrement)

November 17.: - Telekvásárlói tárgyalás (Horváth Erika). Ismét kérdésként felmerült, hogy 



    mikor lesznek közművesítve?

· Világörökségi Közgyűlés – Hegykő 

· Szociális Bizottsági ülés

· Rendkívüli testületi ülés

Novembert 18.: - Havas Andrással (Vízmű) telefonos megbeszélés kezdeményezése – A 



   Nagycenk Beszélő Kőemlékei Alapítvány kérése kapcsán nem tudott az 



   előzményekről.

November 19.: - Újabb telekérdeklődővel személyes megbeszélés (Palatin Norbert). Szintén

   kérdésként merült fel a közművesítés tervezett időpontja)

  - E-On ügyfélmenedzserrel telefonos egyeztetés a Versenypiaci árajánlatukról

November 20.: - Megérkezett az E-On Versenypiaci árajánlata

· Idősek Napi ünnepség a Sportcsarnokban – köszönet a közreműködőknek,

   segítőknek, szereplőknek. 

November 23.: - E-On közvilágítás kapcsán a Versenypiaci Ajánlatuk telefonos szavazással történt elfogadása, szerződés aláírása.

· Vörös kavics megrendelése a padkák megerősítésére (Csapás, Gyár u., stb)

· Soproni Vízmű közgyűlés – a határozatunknak megfelelően a kisebb tarifaemelés elfogadása

· Telekvásárlói megbeszélés – Farkas Kálmán. 

November 24.: - A közlekedési tükör oszlopának felállítása az Iskola előtt

· Költségvetési és Gazdálkodási Bizottsági ülés

· Budapesten helyi lapok, internetes önkormányzati portálok témakörében előadás a MÚOSZ szervezésében

November 25.: - A 25-ös őrház kisebbik lakásának megtekintése bérbe adás lehetősége 



  kapcsán

· Az Illegális Szeméttelep ismételt megtekintése – a helyzet továbbra is 

változatlan. Gazos az egész terület, az üvegtörmelék nem került elszállításra.

· A Kiscenki utcában kandeláber felszerelése megtörtént.

· Nagy sikerű könyvbemutató – Alkotók Nagycenken (Nagycenki Füzetek 3. kötet)

· Kiss Villamossági Kft-vel megállapodás a Karácsonyi Díszvilágításról

· Padka-megerősítési munkálatok, a Vám utcai árok kimélyítésének befejezése

November 26.: - Falugyűlés, rendes testületi ülés

Folyamatos: a Sportcsarnok pályázati felújításának lebonyolítása. 

Felelős: Bugledich Attila tanácsnok úr.

A közeljövő eseményei:

December 01.: - Sportegyesületi taggyűlés

December 08.: - 10 óra: egyeztető tárgyalás az M85-ös főút miatti Rendezési terv 



    módosításáról

December 10.: - Kistérségi ülés - Sopron

Köszönöm szépen, hogy meghallgattak, áttérnék néhány gondolattal a 2009-es év ¾ év teljesítési adataira. És azt gondolom sokkal fontosabb lenne a jövő évi elképzelésekről a lakosság véleményét kikérni, és olyan költségvetés összeállítani, amely a lehetőségeinkhez és céljainkhoz leginkább igazodik. Szokásoknak megfelelően a 2009-es év ¾ éves teljesítése mind szöveges, mind pedig táblázatos adatokkal foglalkozik. Áttekintés szempontjából csak annyit mondanék, szerencsére a bevételi oldalunk teljesítése nagyjából megfelel az időarányos értéknek, működési bevételek 78,4 %-ra teljesültek, az intézmények egyéb sajátos bevételei 73,3 %-os teljesítést mutatnak, az önkormányzatok sajátos működési bevételei 81,47 % értéket jelent. Ezen belül a helyi adók 88,23 %  teljesültek, az építményadó 91 %, telekadó 73 %, kommunális adó 11 %, vállalkozói adó 91 %,  ezúton is köszönet a helyi vállalkozóinknak, idegenforgalmi adó viszont 27 %-os, tehát a tavalyi időszakhoz képest közel az ¼-re esett vissza. Ez azért is nagyon szomorú, mert még az idei évben az a rendszer van életben, hogy minden egyes idegenforgalmi adóbevétel forintja után 2 Ft-ot mellé tesz az állam, ezáltal ez háromszoros visszaesést jelent. ez az adónem nem azt terheli aki az adót befizeti, hanem aki az ő szolgáltatását igénybe veszi. Iparűzési adó 116,6 %, ez nem azt jelenti, hogy ennyivel nőtt a helyi vállalkozásaink forgalma, hanem a válság tudatában alacsonyabb értékre állítottuk be a tervszámunkat. Jegyző asszony javaslata alapján a Költségvetési és Gazdálkodási Bizottság tárgyalta a november 24-i ülésen ezt a napirendi pontot, szeretném megkérdezni, hogy leköszönt elnök úr néhány mondatban a bizottság véleményét ismertetné, megköszönném.

Lex Ernő: Tisztelt nagycenki lakosok, tisztelt képviselő társak, tisztelt polgármester úr! Lemondtam a Költségvetési és Gazdálkodási Bizottság elnöki címéről, mert úgy érzem, hogy azon az ominózus november 5-i ülésen, úgy érzem nagyon a becsületembe gázolt. Én már nem vagyok a Költségvetési és Gazdálkodási Bizottság elnöke, én csak tagja vagyok. De jegyző asszony megkért, hogy ezt az ülést vezessem le. Én is azt tudom mondani, hogy a ¾ évben a teljesülések időarányosak, tudja támogatni a bizottság ezt a koncepciót. A bevételek és kiadások közötti 30 millió Ft egyenlegkülönbség az év végére el fog tűnni. Nem tudja a bizottság az Ikva menti mulatságok 80 ezer Ft-os, és az Old Timer bemutatóterem létrehozását elfogadni, ebben kezdeményeztük az ügyészség eljárását. Úgy érezzük, hogy közpénzek átutalásáról döntött önállóan a polgármester úr. Ezen kívül, hogy megállapítható az időarányosság, Nagycenk községben az adófizetési morál jó. A ¾ év teljesítését ezzel a kikötéssel, amit mondtam, elfogadásra javasolja a bizottság, köszönöm. 

Ivánkovics Ottó: Köszönjük szépen, jegyző asszonnyal megkonzultáltuk, hogy akár szavazhatnánk most is a költségvetés ¾ éves teljesítéséről, és akkor a falugyűlést követő testületi ülés napirendi pontjainak száma ezáltal is csökken. 

A kiadási oldalra vonatkozóan annyi megjegyzést tennék, hogy a takarékos gazdálkodást ezúton is köszönöm mind az iskola, mind az óvoda vezetésének és a Polgármesteri Hivatal vezetésének, jegyző asszonynak is. 

Viszont vannak olyan fejlesztéseink, mint pl. a Rákóczi utcai járda építés, amit úgy döntött a testület, hogy elhalasztunk a jövő évre, mivel földmunkáról, betonozásról, aszfaltozásról van szó, ezek a munkák ki vannak téve az időjárás viszontagságainak. 

A Gyár u. 11. lakásainak felújítása miatt, ahol összkomfortosításra is kerül 3 lakásból egy, és lehetőség nyílik másik kettő igénybevételére is, hogy a Vám u. 6-ból át lehessen költözteti a még ott lakókat. Ezek a munkálatok Zubrits József kollégánk vezetésével zajlanak, egy kicsit lassabban, mint ahogy terveztük volna. A Gyár utcai járda javításának idejét is javasolt áttenni jövőre. 

A jövő évünk a pályázatok és a fejlesztés menetében fog zajlani. Ezt szeretném majd ecsetelni. 

Lex Ernő elnök úr mondataira annyit engedjenek meg válaszképpen, bízom benne, hogy sikerül egy olyan légkört teremteni a Képviselő-testületen belül, ami előbbre vetíti az együtt gondolkodás és fejlődés lehetőségét. Megállapítanám, hogy a Képviselő-testületünk határozatképes, 9 képviselő jelen van, Ragats Péter jelezte, hogy később érkezik. Szeretném megkérdezni a szavazás előtt, hogy van-e a lakosság részéről kérdés, észrevétel a ¾ éves teljesítés vonatkozásában? 

Udvari Imréné: Egy gondolatot szeretnék. Egy Képviselő-testületi ülés úgy zajlódott gondolom máshol is és máskor is, hogy a falugyűlés után kezdődik a Képviselő-testületi ülés. Nem a falugyűlésen szoktak szavazni a képviselők, hanem a Képviselő-testületi ülésen. Azt hiszem, ami az interneten fenn volt napirendi pont, illik betartani. Köszönöm. 

Ivánkovics Ottó: Köszönöm szépen, jegyző asszonytól kérem a törvényességi észrevételt.

Filátz Józsefné: Én javasoltam, hogy a falugyűléssel együtt kerüljön megnyitásra maga a Képviselő-testületi ülés is, annak okán, hogy a koncepció tárgyalásra került és meghallgatásra kerültek a javaslatok, mindehhez hozzáteszi a Költségvetési és Gazdálkodási Bizottság az észrevételeit, hiszen a bizottság tárgyalta mindkét napirendi pontot kedden. Ezért ezt követően sikerülhet döntést hozni a képviselőknek. Az én javaslatom volt, szokásomtól eltérően, de teljesen szabályosan, hogy ebben a kérdésben már most döntsön a Képviselő testület. 

Ivánkovics Ottó: Köszönöm. 

Lex Ernő: Tisztelt falugyűlés! Én is azt mondom, hogy adjon szót a polgármester a lakosságnak, hogy kifejtse véleményét, és utána a Képviselő-testület ülésezzen és tárgyalja meg a költségvetést, a jövő évi elképzeléseket. A Költségvetési és Gazdálkodási Bizottságnak jelenleg nincs elnöke, én csak felkérésre mondtam el, amit elmondtam. Én is úgy gondolom, hogy itt most a falugyűlésnek van helye és nem a Képviselő-testületi ülésnek. Én erre szavaznék, köszönöm. 

Ivánkovics Ottó: Köszönöm. Szerintem a békesség jegyében ne szavazzunk, szavazzunk majd a testületi ülésen. Megkérdezném, van-e egyéb kérdés, észrevétel a lakosság illetve a Képviselő-testület részéről? 

Barasits László: Tisztelettel köszöntök mindenkit! Gratulálok a polgárőrség munkájához, de mégis van egy kis szálka a szememben. A faluőrség. A polgárőrség és a faluőrség szerintem üti egymást. Mi a szálka a szememben? Az, hogy a faluőrséget az állam 100 %-ban finanszírozza. Mellette működik egy polgárőrség. Az önkormányzatok felveszik az embereket, aztán gondol egyet az állam, és azt mondja, jövőre csak a felét fizeti. Akkor előáll az a helyzet, mint a polgárőrségnél, hogy teljes egészében az önkormányzat finanszírozza. Van-e valami információ, hogy ez a kettő hogyan fog egymás mellett működni? 

Bán Ernő: Nem vagyunk biztosak, hogyan fog működni, információm szerint egy évig fizeti az állam. A településőr minimálbért kapna, 8 órában tevékenykedne, alapvető feltétel 8 általános, büntetlen előélet. Lehetőleg legyen vagyonvédelmi képzettsége. Tulajdonképpen a polgármester, vagy a rendőrség szervezné a szolgálatát. Ezt egy évig finanszírozná az állam, és egy év után az önkormányzatnak maradna a településőr. Pillanatnyilag az a elképzelés, hogy 3 évig az önkormányzat finanszírozná. Ez így működne, erre egyezséget kötnétek. 

Barasits László: A polgárőrök pillanatnyilag csak önkormányzati pénzből tudtok létezni. 

Bán Ernő: Igen, az önkormányzat támogatásából. Pályáztunk több helyre, idén kaptunk a megyétől 70 ezer Ft-ot, de hosszú évekig senkitől semmit. 

Filátz Józsefné: A pályázatot az Igazságügyi és Rendészeti minisztérium írta ki rendeletében. Ezt annyiban egészíteném ki, hogy 2 településőrt foglalkoztathat az önkormányzat, valóban az előbb említett szabályozások figyelembe vételével. A településőrök beiskolázását az önkormányzatnak kell megfinanszírozni. Sajnos valóban csak egy évig fogja ezt az állam finanszírozni. Azt követően az önkormányzatnak kell a szolgáltatást működtetni. Összehasonlítva a kettőt, azért nem mindegy, hogy 2 főt foglalkoztat, vagy 14 főt. 

Nagy László: Lex urat szeretném megkérdezni, hogy mi volt a gond az Ikva parti mulatsággal, és a veterán autó kiállítással. Azt láttuk, hogy ez kiváló rendezvény volt. az Ikva parti mulatságokon és a veterán autó kiállításon is rengeteg embert volt. mi volt ezzel a probléma? 

Lex Ernő: Tisztelt Nagycenki Lakosok! A rendezvénnyel semmi probléma nem volt, az szépen lezajlott, de itt olyan közpénzek átutalásáról döntettek …

Nagy László: Milyen összegek ezek? Szeretném tudni. 

Lex Ernő: Konkrét összeget most nem szeretnék mondani, le van írva, ez egy komoly anyag. Ennek nem én voltam a kezdeményezője, át is adnám Bugledich Attila tanácsnok úrnak a szót. Itt gyakorlatilag arról volt szó, hogy polgármester úr közpénzeket utalt át Képviselő-testületi jóváhagyás nélkül.

Nagy László: Nincs joga szabadon dönteni a polgármesternek? 

Lex Ernő: Mi úgy érezzük, hogy közpénzeket utalt át a polgármester. Nem én voltam ennek az egész sajtókonferenciának, és nem én voltam az ügynek az elindítója, természetesen én is aláírtam, és vállalom a falu előtt, a törvény előtt, mindenki előtt vállalom az aláírásomat. Nem vonom vissza, nem vagyok az az embert, amit kijelentek és visszavonom. Itt arról van szó, hogy a polgármester úr visszaélt hatalmával, és közpénzeket juttatott magánvállalkozóknak. Valamint visszaélt a Máltai Szeretetszolgálat nevével. A sajtótájékoztató résztvevője voltam, aláírta, én nem akarok utólag magyarázkodni, én vállalom azt, amit nekem vállalni kell ezzel kapcsolatban. Működik itt egy Képviselő-testület, amit a falu megválasztott, mi dolgozni akarunk a faluért, és ezért a Költségvetési és Gazdálkodási Bizottság tagja maradok, mert dolgozni akarok a faluért. Két évvel ezelőtt azért lettem képviselő, hogy segítsek a falunak. Arra azért nem készültem fel, hogy a feleségem ellen, a családom ellen, magam ellen, a Nagycenki Széchenyi István Mezőgazdasági Szövetkezet ellen, a saját cégem ellen, ilyen APEH vizsgálatot zúdítanak rám, arra sem készültem fel, hogy bélférgezzenek, kommunistázzanak. Ha engem ilyen atrocitás ér, bocsánatot kérek, hogy a polgármester urat taknyosnak neveztem, de ezt csak egy életkori sajátosságból, nem akartam őt a munkájában gátolni. Én nem akartam őt megsérteni, most sem haragszom senkire, mert nem vagyok haragtartó, én Nagycenkért szeretnék dolgozni. Nekem a falu az első, az én személyes sértődésemet félre tudom tenni. Mikor a polgármester urat megválasztotta ez a falu, kicsit sajnáltam, hogy nem a mi jelöltünk lett a polgármester, de utána fegyelmezetten tudomásul vettem, hogy Ivánkovics Ottó a polgármester, szerény kereteim között, amennyire tudtuk támogattuk a rendezvényeiket, hozzájárultunk bizonyos anyagi dolgokkal meccsekhez, kiállításokhoz, de ezt nem vártam, hogy az én segítőkészségemért ezt kapom cserébe. Köszönöm szépen. Tanácsnok úr válaszoljon, hogy mi felett rendelkezik a polgármester, én úgy tudom, hogy a Képviselő-testület a munkáltatója a polgármester úrnak. Polgármester úr közpénzeket nem utalhat át a Képviselő-testület érvényes határozata nélkül. 

Bugledich Attila: Jó estét kívánok mindenkinek! Két dolgot szeretnék mondani, ugyan nem voltam itt a legutóbbi közmeghallgatáson, de halottam, hogy Hegedüs úr mondta, hogy nem azért jönnek ide a falubeliek, hogy minket ilyen formában hallgassanak. Úgy gondolom erről nem is kellene többet szólni, hanem a falugyűlés napirendi pontjairól. Ami az Ikva parti mulatságot és az Old Timer bemutatót illeti, ahogy már többször elhangzott a mi szánkból is, semmi kifogás nem merült fel egyik rendezvénnyel kapcsolatban sem, sőt én  magam, mikor a focitábort tartottam nyáron, megkértem a Jánost, hogy egy rendkívüli nyitva tartásban megnézhessék a gyerekek is az Old Timer kiállítást. A probléma nem ezzel van. a probléma más természetű. Pontosan az, hogy a polgármester mindenkin az utolsó betűig számon kéri a törvényességet, s úgy tűnik, hogy ez csak saját magára nem vonatkozik. mi tettünk egy feljelentést, mindannyian vállaltuk ezt aláírásunkkal, folyamatban lévő ügyről van szó, hivatali visszaélés a gyanú, ami alapján a feljelentés készült. 

Nagy László: De ti nem jelentetek fel senkit!? Milyen összegről van szó, légy szíves arról is beszélj!

Bugledich Attila: Teljesen mindegy, hogy milyen összegről van szó.

Nagy László: Engem érdekel az összeg! Egy cenki polgárnak joga van megtudni ezt is! Kérdeztem, légy szíves válaszolj!

Bugledich Attila: 255 ezer Ft-ról van szó. A Győr-Moson-Sopron Megyei Ügyészségnek a Gazdasági Nyomozó Csoportja vizsgálódik ez ügyben. Bővebb információnk erről nincsen. Hogy mi kerekedik ki ebből, biztos, hogy több csatornán is értesülni fog a falu. 

Még azt szeretném kérni, hogy maradjunk a tárgynál, tehát lakossági észrevételek a ¾ éves költségvetés teljesítéséről. Amit én is támogatok, a Gazdasági Bizottság pici módosítással elfogadásra javasolja a ¾ éves teljesítést, akár meg is tehetné a Képviselő-testület, hogy most dönt róla. Azzal a kitétellel, hogy ezt a két összeget, mivel éppen nyomozás tárgya, vegyük ki a költségvetés teljesítésének elfogadásából, a többit pedig fogadjuk el. Egy egyszerű technikai dolog, most is megtehető. Utána pedig a 2010. évi koncepcióról beszéljünk. 

Ivánkovics Ottó: Köszönöm szépen! Engedje meg, hogy válaszoljak röviden. Az Ikva parti mulatságok kapcsán, egész hétvégi esemény, nem került pénzébe a falunak, hanem pillanatnyilag  pozitív szaldóval zárunk. Ami csak az anyagi oldalát jelenti, az erkölcsiről nem beszélek. Nagyon sajnálom, hogy vannak egyesek, akik ezt az eseményt a szüreti napok konkurenciájaként fogják fel, és ennek megfelelően, nem teljes mellszélességgel segítik. Azt gondolom, hogy pont a fordítottja kellene, hogy legyen a településen. Örülni kell minden egyes kezdeményezésnek, minden egyes rendezvénynek, és a falu összetartozását kellene, hogy jelentse. Bár csak minden hónapban lenne ilyen esemény, én azt gondolom, hogy a település többsége ezt támogatja, és erre szavazna. A veterán kiállítás pedig teljes mértékben nulla Ft-ba került, és elhoztam a vendégkönyvet, hogy ne csak a tanácsnok úr ismerje, aki egyedüliként látogatott el az ellenzéki képviselők közül erre a kiállításra. Közel 80 oldalon keresztül van bejegyzés, Tatabányától kezdve, Mátészalkán keresztül, német nyelven is, mind-mind pozitív beírás jellemzi a vendégkönyvet. Örömmel azt is jelenthetem, hogy hetente legalább 2 telefont még ma is kapok, hogy van-e még ez a kiállítás, illetve, hogy jövőre lesz-e újra a Közlekedési Múzeummal közösen. Nagy öröm, hogy a Megyei Önkormányzat, mint eseményt támogatta. Emellett még két másik Megyei Önkormányzati pályázat is benyújtásra került. Mind a kerékpáros pályázat, mind a sportszerek beszerzésére vonatkozóan. A tények önmagukért beszélnek, a szükséges dokumentumok a nyomozóhatóság rendelkezésére lettek bocsátva, személy szerint állok minden vizsgálat elé. 

De azt tisztelettel kérném szépen Lex Ernő úrtól és Bugledich Attila úrtól is, hogy legyenek következetesek, és egyéb felmerülő kérdésekben is legyenek a törvényesség őrei. Hiszen – szeretnék idézni egy mondatot a büntető törvénykönyvből – „a hivatalos személy köteles a hatáskörben tudomására jutott bűncselekményt feljelenteni”. Tehát ha az illegális szemétlerakás az én időszakomban is folytatódott volna, és ha e felett szemet hunytam volna, én is bűnsegéd lettem volna ebben a témakörben. Amióta 2008.január 31-e óta, ismeretlen személy ellen rendőrségi feljelentést tettem hulladékgazdálkodási törvény megsértése gyanújával, azóta örömmel jelenthetem, hogy kisebb eseteket eltekintve, megszűnt az illegális szeméttelep kérdéskörében a szemétlerakás. 

Rágalmazás, becsületsértés témakörében azt gondolom testületi üléseken különösen nincsen helye az ilyen és ehhez hasonló dolgoknak. De amikor valaki azt mondja rám, hogy én ki akarok csinálni bárkit testületi ülésen, vagy valaki azt mondja rám, hogy én vitettem ki 100 m3 anyagot erre az illegális szeméttelepre, és ezt követően kezdte a lakosság is hordani, ezek már túlmennek azon a véleménynyilvánítás határon véleményem szerint, amit nekem kötelességem lenne polgármesterként …

Erre vonatkozóan, mivel az illető, vagy illetők nem vonták vissza a sértéseiket, nincs más választása az embernek, mint a hatósághoz fordulni. Aztán, hogy ők hogyan vizsgálódnak, vagy hogyan zárják le ezeket az ügyeket, az már az ő lelkiismeretükre és profizmusukra van bízva. 

Elfogadom Lex Ernőnek a bocsánat kérését, és megköszönöm egyben, és viszont gesztust gyakorolva, én is ugyanezzel élek. Tehát, ha őt megsértettem azzal, hogy úgy neveztem, hogy nem egy etalon, ami egyébként szerintem nincs igazán arányban a „te taknyos”-sal, de ettől függetlenül, ha őt ezzel sérelem érte, én is ezennel természetesen bocsánatot kérek. De azért azt engedtessék meg elmondani, hogy ha egy ülő ember fölé tornyosul egy több mint 100 kg-os ember, és az asztalon áthajolva kiabál rá olyan dolgokat, ami nem oda való, és fenyegetően lép fel, akkor azért engedtessék meg a másik embernek, annak a 75 kg-os embernek, hogy feláll, és a szemébe néz az illető embernek és tájékoztatja arról, hogy annak ellenére, hogy ő kétszer akkora súlyú, még nem biztos, hogy félek tőle. Semmiféle tetemre hívásra, és semmi más egyébre nem került sor, és garantálom, hogy nem is fog sor kerülni. Nem az agresszivitásomról vagyok híres. 

A bélféreg levél Pesten való feladásáról, nem is értem és úgy gondolom, hogy nem is ide tartozik. De azt viszont szeretném elmondani, hogy 2006. októberi polgármesteri választásom óta egyszer néhány ember szembe menve a település többségi szavazóival, megpróbált elmozdítani a polgármesteri titulusomból. Azzal, hogy feloszlatta a Képviselő-testületet. Aztán ezt követően névtelen személy, vagy személyek feljelentettek a APEH-nél. Ezt követően most egy rendőrségi eljárás kezdeményeződik. És akkor még a suttogó propagandáról, és egyéb dolgokról nem beszélek. Én nem kívánok senkit mondjuk az APEH-os feljelentés kapcsán meggyanúsítani, hogy jövök én ahhoz. Biztos vagyok benne, hogy nem egy ember döntötte el, hanem többen határozták ezt el, nézzünk egy kicsit körül. Én azt gondolom, hogy abban az országban élünk, ahol mindenkinek meg kell felelni a törvényi előírásoknak, és akár milyen irányból érkezik vizsgálat, azon a vizsgálaton rendelkezésre kell állni. Egyetlen egy dologról volt még szó, a november 5-i ülésen, amit nagyon sajnálok, az pedig a vendég oldalunkra történt bejegyzés, vagy bejegyzések. Volt, aki a Kisalföld online oldalán tette meg azt a szívességet, hogy sikkasztással és csalással hozta a nevemet összefüggésbe, de volt olyan, aki fenyegetésnek tűnő nyilatkozatot tett a mi vendégkönyvünkben. Mindegyik szomorú dolog, és mindegyik elítélendő, de én azt gondolom, hogy itt sem szabad senkit meggyanúsítani, főleg nem a meggyanúsított személynek a vélt vagy valós barátjának a szemére hányni, pontosan rám, hogy véresen meg lett valaki fenyegetve. Köszönöm a honlap szerkesztőjének, hogy a vendégoldalról ezt is, és sok más bejegyzést is törölte. Ez folyamatosan visszatérő probléma, és egyre inkább tendencia, hogy ezeket a bejegyzéseket egyre több jogi személy megszünteti. Az interneten nem elég azt mondani, hogy tüntesse el a szerkesztő az adott bejegyzést, hiszen az örök időkre ott marad, még akkor is, h ő onnan eltávolítja. Ezek az információk bármikor visszakereshetőek. Köszönöm. 

Bugledich Attila: Egy javaslat, ha egyetértünk, a ¾ éves teljesítésről szavazzunk, és ezzel talán visszakerülünk abba a kerékvágásba, amiről az ülés napirendi pontjai szerint szól.

Ivánkovics Ottó: Jegyző asszonytól szeretném megkérdezni, annak ellenére, hogy nem fogadtuk még el a napirendi pontokat, tehát meg kell-e előznie a szavazást a napirendi pontok elfogadásának? 

Filátz Józsefné: Igen.

Ivánkovics Ottó: Tehát napirendi pont témakörben, 9 fővel szavazóképesek vagyunk. Az előterjesztések 25 napirendi pontot, és még néhány egyebek napirendi pontot…

Bugledich Attila: Bocsánat, ne haragudj, ha ez ezzel jár, akkor visszavonom. Ugyanis a napirendi pontok között nagyon sok van, amiről én magam szeretnék javaslatot tenni, hogy lekerüljön. Ne raboljuk ezzel a falugyűlés idejét. 

Ivánkovics Ottó: Köszönöm. Akkor hadd térjünk át a jövő évi koncepció tárgyalására. 

Tisztelt falugyűlés, eddig nem látott tervekkel fogunk nekilátni a 2010-es évnek. Mindannyian tudjuk, hogy országgyűlési és önkormányzati választási év is, ennek tudatában azt gondolom, hogy mindenkit fűtsön a tettre készség. Ezek a nagy tervek, csak röviden, nagysági sorrendben:

· az illegális szeméttelepünk rekultivációjára vonatkozóan Sopron város által vezetett Hulladékgazdálkodási Társulás nyertes pályázattal rendelkezik, és az elképzelések szerint jövő évben meg is fog valósulni a rekultiváció. ami jelentősen meghaladja a 100 milliót Ft-os nagyságrendet, pontos összeget nem mondhatunk, mert ezeket a munkálatok majd közbeszereztetési eljárás alá fognak kerülni. 

· Ami már saját eredmény, mindannyian hallottak róla, hogy a LEADER pályázati lehetőségen belül egyrészt a Széchenyi terünk felújítása valósulna meg, ez 25,5 millió Ft-os költséget jelent, amiből kicsivel több, mint 13 millió Ft-ot tudtunk megnyerni, a többit viszont önkormányzati erőből kell hozzáadni. Ez különösen örvendetes, ha megvalósulna jövőre, hiszen jövőre Széchenyi István halálának a 150 éves évfordulójára emlékezve méltóképpen tudnánk a Széchenyi teret átépíteni. Biztosra menve inkább az április 8-i ünnepség után kezdjük a munkák megindítását, nehogy valami csúszás következtében ellehetetlenítse az április 8-i megemlékezéseket, ahol többek között Sólyom László köztársasági elnök urat is vendégül fogjuk látni. 

· Egy kicsit kisebb, de még mindig jelentős fejlesztési elképzelés Nagycenk Beszélő Kőemlékei Alapítvány több mint 8 millió Ft-os pályázati összeg, amiből a szoborparkot akarjuk Kiscenken megvalósítani. 

· Járdaépítésben is gondolkodunk,

· Illetve a Szent Imre utca vége és a Hidegségi utca eleji közel 400 fm-es kerékpárutat szeretnénk megépíteni. Erre is konzorciumi formában már nyertes pályázattal rendelkezünk. Legalábbis az első fordulón túljutottunk, és a második fordulóra szükséges hiánypótlást is eszközöltük. Több mint 300 millió Ft-os összköltségvetésről van szó, amiből Nagycenkre több mint 10 millió Ft jutna. 

· A Templom felújítás, és Kisvasút felújítás kapcsán táblázási és prospektus készítési folyamat. A kitáblázással nem csak az idelátogatók, hanem a helyiek közúti tájékozódása is sokkal könnyebb lesz a különböző turisztikai attrakciók bemutatásával. 

· Reményeink a Szent Imre utcai csapadékvíz-elvezetésének, illetve az aszfaltozásának a lehetősége is előttünk áll. első körben sajnos a CÉDE pályázaton nem nyertünk, de tartalék listára tettek bennünket, és december közepén várható egy újabb döntés. Lehet, hogy ezúttal szerencsénk lesz. Bár azt gondolom nem szabad túlnyújtózkodnunk a takarónkon, ezt szem előtt kell tartanunk fillérre pontosan, hogy mekkora önrészeket kell biztosítanunk. 

Ezek a nagy projektjeink, az idei évben.

Nyertes pályázataink a Sportcsarnok 4 millió Ft-os fejlesztési lehetősége, az e-Magyarország pont 1 millió Ft-os fejlesztési lehetősége, Megyei Önkormányzattól nyert néhány 10 ezer Ft-os pályázati siker. De büszkén említhetem meg, hogy az Óvodánk is nyert 496 ezer Ft fejlesztési forrást. Gratulálunk óvodavezető asszonynak. Illetve az iskola kapcsán is azt tudom mondani, hogy a Széchenyi emlékévre sikeres pályázat már van, úgy tűnik sikeres pályázat van 350 ezer Ft-os értékben, de más pályázatot is adott be az iskola. Ezek olyan hírek, amelyeket tiszteletben kell tartani, másrészt bárki új pályázati lehetőséget lát, kérem szóljon nekünk, hogy megvizsgálhassuk.

Amit zárszóként szeretnék mondani, a rossz hírek kategóriájában: pénzügyes kolléganőink által elkészített koncepció, amit ezúton is köszönök nekik, pontos számokat még nem tud számunkra még nyilvánosságra hozni, de az biztos, hogy a megszorítások eredményeképpen sajnos  5 %-os állami normatíva csökkenéstől félhetünk. Ez azt jelenti, hogy akár 4-5 millió Ft-al is az éves árbevételünk csökkenhet. Valahogy meg kellene találni a kiadási oldali csökkentését is. Ez lesz a jövő évi feladata a Képviselő-testületnek. Köszönöm szépen. 

Szeretném megkérdezni, hogy a koncepcióval kapcsolatban a Képviselő-testület részéről van-e javaslat észrevétel? A költségvetés elfogadása a jövő év februárjában lesz aktuális. 

Filátz Józsefné: Egy kis információval egészíteném ki. Sajnálom, hogy Nagy László távozott, az ő kérésére hangzott el egy tárgyi tévedés. Nagyon fontos a koncepció elfogadása, fontosnak tartom, hogy a lakosság fogalmazza meg kéréseit, és szóljanak a képviselőiknek, hogy melyek azok a területek, ahol fejlesztést várnak. Ahol azt szeretnék, hogy valamilyen formában bekerüljön a jövő elképzelések közé az a feladat, amit ők szeretnének, hogy megvalósuljon a községben. Ha a  lakosság részéről nem érkeznek jelzések, akkor ezt nyilván nem tudják figyelembe venni. 

Továbbá a polgármester a meghatározott és a testület által elfogadott költségvetés terhére természetesen dönthet, és adhat megrendelést, intézkedhet kifizetésről. Ezért is érzem azt fontosnak, hogy érezzék valamennyien, mennyire fontos meghatározni a koncepciót. Milyen fejlesztésekre kerüljön sor, fontos, hogy utána a költségvetés olyan formában kerüljön elfogadásra, ami aztán a következő évben megvalósítható elképzeléseket tartalmaz. Köszönöm szépen. 

Hadarics Ernő: Ha jól értettem 12 millió Ft hiányzik a Széchenyi tér felújításához. Azt szeretném megkérdezni, hogy van-e arra remény, hogy ez a pénz be fog jönni, és meg tud valósulni a felújítás. A terveket nem ismerem, lehetséges, hogy módosítani kell, mert elég sok az a 12 millió Ft. 

Ivánkovics Ottó: Köszönöm szépen a kérdést. Teljes egészében jogos, le kellett igazolnunk, hogy ez az önrész a rendelkezésünkre áll, s ez igaz is. Néhány nappal ezelőtt még 10 milliós lekötött betétállományunk volt, ebből egyenlőre 3 millió Ft maradt meg, hiszen a folyamatban lévő kifizetéseket eszközölni kell. a Rákóczi utcai járdánál is olyan határozatot fogadott el a Képviselő-testület, hogy 1 millió Ft-ot az idén kifizetünk, és a jövő évben végzi el a vállalkozó a munkát. Ha elvégezte, a 300 ezer Ft akkor kerül még kifizetésre. Azt gondolom, hogy a költségvetésünk továbbra is stabil, annak ellenére, vagy amellett is, hogy az adósságszolgálatunk megközelíti az 5 millió Ft-ot. Ha ezeket az évi 5 millió Ft-okat egyberaknánk, azt jelenti, hogy 20 millió Ft-os értékben tudnánk egy 4 éves ciklusban fejlesztéseket felmutatni saját erőből. A legfontosabb az, hogy a fizetőképességünk megmaradjon, illetve, hogy a meglévő hiteleinket fizetni tudjuk. 

A Széchenyi tér felújítása kapcsán a 25,5 millió Ft-os összegből 13,2 millió Ft-ot nyertünk, a fennmaradó 12,5 millió Ft-ot egyrészt úgy tudjuk biztosítani, hogy a rendelkezésünkre álló 10 millió Ft-os nyitva lévő rulirozó hitelből. Egyébként örömmel értesíthetem, hogy nem kellett ehhez a hitelkerethez hozzányúlnunk, ez biztonsági tartalékként van ott, viszont pont ilyen lehetőség kihasználását teszi lehetővé. A 10 millió Ft fölötti 2-2,5 millió Ft-ot egy külön elhatárolt számlán szeretném, ha tárolódna. A többi pályázatnál szerencsére kisebb az önrész, de összességében ez is 15-16 millió Ft-os erőforrást igényel. Ennek tudatában kell a kiadási oldalt is rendben tartanunk. A csökkenő bevételek mellett kiadásainkat is kordában tudjuk tartani. De a közvilágításnál most 10 % kedvezményt tudtunk biztosítani, ez önmagában 400-600 ezer Ft-os megtakarítást fog eredményezni. Köszönöm szépen.

Filátz Józsefné: Egy kis kiegészítés: sajnos nem sikerült olyan szinten megvalósítani az ingatlanértékesítéseket, amely szinten tervezték. Remélhetőleg megáll ez a stagnálás az ingatlanpiacon, s akkor talán egy kicsivel több marad az ingatlanok fejlesztésére, beruházásokra. Nagyon ráférne már a felújítás a Gyár utcára is, ezt többször is tervezte már a Képviselő-testület, sajnos jelen pillanatban ezt a költségvetés nem tudja biztosítani. 

Ivánkovics Ottó: Köszönjük szépen. Ha nincs több kérdés, tisztelettel megköszönném, hogy meghallgattak bennünket, és köszönöm a Képviselő uraknak is. 

Kérem fáradjunk át a kistanácsterembe, és megkezdjük a rendes testületi ülést. 

Rövid szünet.

Ragats Péter képviselő megérkezett. Jelen lévő képviselők száma 10 fő. 

Ivánkovics Ottó: Köszönöm szépen, megkezdjük a testületi ülésünket. 

Napirend előtti felszólalás:

Bugledich Attila: Napirend előtt szeretném megtudni, hogy szerdán délelőtt hozta be Füzi Ernő hatunk aláírásával azt a kérést, amiben megkérjük a november 5-i testületi ülés után a polgármestert, hogy a választásig hátralévő szűk egy évben ne vegyen részt a testületi üléseken. Kérdezem, hogy tudja-e teljesíteni ezt a kérésünket? 

Ivánkovics Ottó: Köszönöm szépen. Füzi Ernő áthozta nekem ezt a hat képviselő úr által aláírt kérést. Én tisztelettel ezt átvettem, elolvastam, válaszolni is fogok rá mind a hat képviselő úrnak természetesen, és magamra és mindenki másra értve azt gondolom, hogy polgármesteri jogokkal és kötelezettségekkel is jár a Képviselő-testületen a részvétel. Természetesen én ezt nem tudom teljesíteni. 

Bugledich Attila: Köszönjük, mi akkor távozunk a testületi ülés elején. Jegyző asszonynak átadnék néhány papírt, tudom, hogy nem törvényes, nem is hivatalos, de azon képviselőknek, akik ezt a papírt aláírták azon szándékát kifejezve, hogy nem a munkavégzést kívánják gátolni, egy nem hivatalos összejövetelről készült jegyzőkönyv, mellette egy jelenléti ív, illetve jegyzőkönyv hitelesítése. A mai testületi ülés napirendi pontjairól szól, mindegyikről szavaztunk, mindegyikről van döntés, ami nem törvényes, de a munkát elvégeztük. Köszönjük, szépen, viszont látásra. 

Bugledich Attila képviselő Filátz Józsefné jegyző asszonynak átadott egy jegyzőkönyvet, amely november 24-én készült, jelen volt: Barasits László, Bugledich Attila, Fekete Árpád, Füzi Ernő, Horváth Rezső, Lex Ernő, Ragats Péter képviselők. 

A jegyzőkönyv a nem hivatalos ülés napirendjét és határozatait tartalmazza.

A testületi üléséről 6 fő képviselő távozott: Barasits László, Bugledich Attila, Füzi Ernő, Horváth Rezső, Lex Ernő, Ragats Péter.

Jelen lévő képviselők száma 4 fő: Ivánkovics Ottó polgármester, Csorba János, Fekete Árpád, Horváth János. 

Ivánkovics Ottó: Megállapítom, hogy a testületi ülés nem határozatképes. Elnézést kérek a kolléganőktől, intézményvezetőktől amiatt, hogy ez a helyzet kialakult. Egyben át is adnám jegyző asszonynak a szót, mielőtt az ülést bezárnám, hogy ilyenkor mi a teendő. Köszönöm szépen. 

Filátz Józsefné: A testületi ülés határozatképtelen. 

Ivánkovics Ottó: SZMSZ-ünk szerint 8 napon belül nekem össze kell hívnom ismételten.

Filátz Józsefné: November 30-ig el kell fogadni a költségvetési koncepciót. 

Ivánkovics Ottó: Kérdezném a jelen lévő képviselő urakat, van-e javaslatuk a dátumra vonatkozóan? A november 30-a mindenkinek megfelel?

Fekete Árpád: Igen. A hat képviselő szavazatát nem lehet elfogadni?

Filátz Józsefné: Nem. A testületi ülés azzal indul, hogy azt nyilvánosan meg kell hirdetni. A nyilvánosság tudomására kell hozni, hogy testületi ülés lesz. A testületi ülés összehívására megvannak a szabályok, amelyeket elsősorban az önkormányzati törvény, másodsorban az önkormányzat SZMSZ-e  rögzít. A testületi ülésen a jegyzőnek részt kell vennie, és a törvényes működést biztosítania kell. Valamennyi szabállyal ellentétes az, hogy egy külön ülés történt. 

Ivánkovics Ottó: Idéznék az SZMSZ-ünk 6. fejezet 10 § 1. pont: „Képviselő-testület összehívása – A Képviselő-testület összehívásáról a polgármester, akadályoztatása esetén az alpolgármester gondoskodik. A polgármesteri és az alpolgármesteri tisztség betöltetlensége, illetve tartós akadályoztatása esetén a legidősebb képviselő hívja össze és vezeti le a testületi ülést.

6. pont: Az ülést össze kell hívni a képviselők 1/4 –ének, vagy a Képviselő-testület bizottságainak indítványára. „

Ők nem kezdeményeztek - gondolom én, hanem tartottak egy beszélgetést, amin határozatokat is hoztak. Mivel gondolom ez nyilvános, hiszen átadták a jegyző asszonynak, azt gondolom mindannyiunk munkáját megkönnyíti, minden képviselő úrnak átadjuk. Egyben meghatározzuk a hétfői megismételt testületi ülés összehívását változatlan napirendi pontok mellett. 

Filátz Józsefné: A testületi ülést megelőzően kaptam egy olyan megkeresést, hogy a polgármester jelenlétén kívül kerüljön megtartásra a testületi ülés. Én erre válaszoltam, a megfelelő szabályokat meghivatkozásával. Az álláspontom az volt, hogy arra, hogy a polgármesternek meg legyen tiltva, hogy a testületi ülésen jelen legyen, a jelenlegi jogi szabályozás nem ad lehetőséget. Erre a levélre érkezett egy ismételt megkeresés, itt már nem felém, hanem a polgármester úr felé, amelyben kérték a képviselő urak, hogy ne vegyen részt a testületi ülésen. 

Ezért mondtam, javasoltam  a falugyűlésen, hogy legalább az a két napirendi pont, amire törvényi határidő kötelez bennünket, ha elfogadásra kerül, nem kerülünk olyan helyzetbe, hogy akár holnapra, akár hétfőre egy rendkívüli testületi ülést kell összehívni. Ennek a történetnek a végére megoldás kell, hogy szülessen, de addig is léteznünk kell. Amit lehet, én ennek érdekében megteszek. 

Ivánkovics Ottó: Szeretném megkérdezni a jegyző asszonytól, hogy ha a hétfői testületi ülés hasonlóan sikertelen lesz, tehát nem sikerül november 30-ig a koncepciót és a ¾ éves tényt elfogadni, akkor mi van? Van-e valami költségvetési vonzata? Állami támogatás esetleges megvonása? 

Filátz Józsefné: Ha nincs elfogadott költségvetésünk, az ellehetetleníti a munkát. Nem tudunk a jövő évben dolgozni, ennek a súlya, terhe mellett kell erről gondolkozni.

Ivánkovics Ottó: Szeretném kérni a jegyző asszonyt, hogy készüljön erre valami iránymutatás, vagy törvényi hely idézése, hogy ezzel mindannyian tisztában legyünk, hogy mit kockáztatunk. 

A testületi ülés berekesztem.

Jegyzőkönyv lezárva.

Kmf.

     Filátz Józsefné





Ivánkovics Ottó

          Jegyző






   polgármester

Készült: 2009. november 26-i falugyűlésen.


